[...gone] anggarap sawah, luwih-luwih tumraping tanah Kêjawan kaya kang kasbut ing ngarêp, nanging ing jajahan V.O.C. malah iya sok saya bangêt, kaya ta tumraping tanah Priyangan dhèk abad 18 akir. Ing kono wong-wonge marga saka kêpêksa nandur kopi Gupêrmèn, banjur wiwit padha manggrok ora ngolah-ngalih papan, lan ênggone têtanèn iya wis manggon. Dumadakan pênanduring kopi ing abad 18 akir nuli dikèhi bae, nganti pêmêtuning pari ora nyukupi kaya maune.
